อีเลียตเวฟ (Elliott wave) คืออะไร
อีเลียตเวฟ (Elliott wave) คือ การอธิบายการขึ้นลงของสินทรัพย์ต่าง ๆ ที่เกิดจากการซื้อ-ขายของคนในตลาด โดยนำราคาหรือกราฟมาใช้เป็นตัววัดหรืออธิบาย ถือว่าเป็นศาสตร์ทางเทคนิคที่ค่อนข้างล้ำลึกและถือว่าเป็นศาสตร์หนึ่งที่ได้รับการยอมรับว่าสามารถใช้คาดการณ์ราคาล่วงหน้าได้อย่างมีหลักการ

อีเลียตเวฟ นั้นคือ เวฟ หรือคลื่น โดยเขาวิเคราะห์จากการมองคลื่นการขึ้นหรือลงของสินทรัพย์ต่าง ๆ เป็นคลื่นโดยภายใน 1 คลื่นใหญ่ จะมีส่วนประกอบหลัก ๆ ทั้งหมด 5 คลื่นย่อยด้วยกันประกอบด้วย

- คลื่นที่เป็นขาขึ้น (Impulse) 3 คลื่น คือ คลื่นที่ 1, 3, 5
- คลื่นที่เป็นขาลงหรือขาพักตัว (Correction) 2 คลื่น คือ คลื่นที่ 2, 4

โดยในระดับย่อยของ Correction 2 และ 4 ก็จะประกอบด้วยคลื่น a b c กล่าวคือ ก่อนจะรับรู้ว่าคลื่นไหนเป็น 2 หรือ 4 ต้องหาคลื่น a b c ให้ครบก่อน

ตัวอย่าง

เมื่อเดือนเมษายนปี 2022 ที่ราคาขึ้นทำจุดสูงสุดบริเวณ 2075$ ถือว่าเป็นบริเวณที่จบคลื่น 5 หรือเป็นคลื่นสุดท้ายของขาขึ้นในรอบ 60 ปีของทองคำ มีกฎเพิ่มเติมที่ว่าขนาดของคลื่น 5 จะอยู่ทีประมาณ 61.8% ของ คลื่น 3 และในกรณีของทองคำ มีแรงขายที่บริเวณ 61.8 ของคลื่นที่ 3 พอดี ถึง 2 รอบ นั่นแสดงให้เห็นว่า 2075$ มีโอกาสเป็นคลื่นสุดท้ายแล้วของขาขึ้นรอบนี้ หากเป็นกรณีดังกล่าวจริง แสดงว่าคลื่นที่จะต้องเจอต่อไปก็คือ a b c และเมื่อช่วงปลายปี 2022 ที่ราคาทองคำลงมาบริเวณ 1610 นั้น สามารถมองได้ว่าเป็นคลื่น a หรือ Correction และราคาที่ปรับตัวขึ้นมาล่าสุดที่ทะลุ 1900$ มานั้นมีโอกาสที่เป็นแค่คลื่น b แสดงว่า หากจบ b ต่อไปก็จะเป็น คลื่น c ซึ่งจะมีทิศทางเป็นขาลง โดยปกติ คลื่น c มักต่ำกว่าคลื่น a แสดงว่ามีโอกาสที่ราคาจะปรับตัวลงต่ำกว่า 1610$ และจากการวัดขนาดการลงที่เป็นไปได้ของคลื่น c ที่อาจจะเกิดขึ้น อาจได้เห็นการลงที่ระดับ 1400$ ได้เลยทีเดียว หรือถ้าตีเป็นราคาทองคำแท่งไทย ก็อาจได้เห็น 25,000 บาท/บาททองก็เป็นได้
5.ความรู้ทางการเงิน,2.การวิเคราะห์ทางการเงิน & เศรษฐศาสตร์การเงิน